stanford-oval/wikipedia huggingface dataset:
โจเซ่ กับเสือและหมู่ปลา
แก่นเรื่อง

ภาพยนตร์เรื่องนี้มีแก่นเรื่องเกี่ยวกับ "ความพิการ" และ "การเลือกปฏิบัติ" โดยในการบรรยายถึงชีวิตของคนพิการนั้น ทามูระได้เลือกใช้เก้าอี้รถเข็นเป็นแก่นหลักของภาพยนตร์ แต่เขาไม่คิดว่าเนื้อเรื่องต้นฉบับเป็นเรื่องราวของคนพิการ ซึ่งทามูระกล่าวว่า "จุดสนใจของเรื่องไม่ได้อยู่ที่การไร้อิสระของขา แต่คือการไร้อิสระทางจิตใจ (…) แน่นอนว่าฉันสามารถสร้างสรรค์ผลงานที่มีเนื้อหาทางสังคมได้ แต่มันจะเบี่ยงเบนไปจากความเข้าใจของฉัน และสิ่งที่ฉันอยากจะพรรณนาและคิด" MXU จากโชไงชะ กล่าวว่าสิ่งที่น่าแปลกใจที่สุดคือ "ฉากที่สึเนโอะซึ่งคิดว่าตัวเองเป็นคนเข้มแข็งมาโดยตลอด ถูกบังคับให้ใช้รถเข็นหลังจากเกิดอุบัติเหตุ" โดยชมเชยว่า "ห่างไกลจากการใช้ความทุพพลภาพในการสร้างเรื่องราวความรักที่บริสุทธิ์มีชีวิตชีวา พวกเขาต้องเผชิญกับแก่นแท้ของการเลือกปฏิบัติต่อคนพิการโดยตรง" ดาบูรุ เทโจ กล่าวในนิตยสารบุงเงชุนจุ (Bungei Shunjū) ว่าภาพยนตร์เรื่องนี้ "จับความรู้สึกในเก้าอี้รถเข็นได้อย่างสมบูรณ์แบบ" แม้ว่า "จะเป็นคําที่บอกถึงความสิ้นหวัง แต่ก็สวยงาม" จนต้องกลั้นหายใจ เซ็ลดารุจาก Anime Feminist กล่าวว่าโจเซ่ได้ "เน้นยำอุปสรรคในการเข้าถึงและความยากลําบากอื่น ๆ ที่ผู้ใช้เก้าอี้รถเข็นต้องเผชิญ" การที่เธอไม่สามารถเดินได้ตั้งแต่ยังเด็ก "ทําให้มีมุมมองที่ไม่ค่อยมีใครรู้จัก" ซึ่งโจเซ่ กับเสือและหมู่ปลาได้สรุปให้เห็นถึงวิธีที่ผู้ใช้เก้าอี้รถเข็น ไม่ว่าจะตลอดชีวิตหรือชั่วคราวกล ก็ต้องเผชิญกับอุปสรรคสําคัญในการเข้าถึงเสมอ" วิคตอเรีย เดวิส กล่าวในอนิเมะชันเวิลด์เน็ตเวิร์ค (AWN) ว่าถีงแม้เนื้อเรื่องการรักษาที่น่าอัศจรรย์ในอนิเมะจะสร้างประสบการณ์ที่น่าประทับใจแก่ภาพยนตร์ แต่ "นี่ไม่ใช่สิ่งที่ทามูระชื่นชม หรือสิ่งที่เขาอยากจะเลียนแบบในภาพยนตร์ของเขา"
เว็บไซต์ Pia ระบุว่านอกเหนือจากแก่นเรื่องที่เกี่ยวกับ "คนพิการ" และ "การเลือกปฏิบัติ" แล้ว ภาพยนตร์เรื่องนี้ยังได้บรรยายถึง "ความสัมพันธ์ที่สนับสนุนซึ่งกันและกัน" โดยรู้สึกว่าบริบทที่แสดงถึงความสัมพันธ์นี้ "ในฐานะลูกจ้างนายจ้างมากกว่าการพึ่งพาซึ่งกันและกัน" ซึ่งสะท้อนถึงคุณค่าของยุคใหม่ที่ให้ความสําคัญกับความหลากหลาย ในนิตยสารอิเล็กทรอนิกส์ Phụ nữ Mới ระบุว่าสําหรับสึเนโอะแล้ว "โจเซ่เปรียบเสมือนปลาที่เขาชื่นชมด้วยจิตใจที่เต็มไปด้วยอิสรภาพ" ส่วนในสายตาของโจเซ่มองว่าสึเนโอะเป็น "นักศึกษาหนุ่มที่เป็นแรงผลักดันให้เธอตัดสินใจค้นหาขาของเธอเอง เหมือนกับนางเงือก"
Nonon จาก TheOASG กล่าวว่าคุณยายของโจเซ่เชื่อว่า "เธอกําลังทําสิ่งที่ถูกต้องโดยทําให้เธออยู่ภายใน ปลอดภัยจากความชั่วร้ายของโลกทั้งใหญ่และน่าสะพรึงกลัว" ซึ่งหมายความว่า "แม้โจเซ่จะอายุ 24 ปี แต่เธอก็ยังเด็กอยู่ อารมณ์อ่อนไหว และยังไม่บรรลุนิติภาวะ" คุณยายของเธอยกย่องสิ่งนี้อย่างชื่นใจที่ได้ "เห็นการเปลี่ยนแปลงของเธอเมื่อเวลาผ่านไป" จาก "คนที่กลัวโลกภายนอกอย่างมากกลายเป็นคนที่เติบโตขึ้นมาเพลิดเพลินกับทั้งความสวยงามและอันตราย" Courtney Lanning ในเว็บไซต์ Arkansas Online กล่าวว่าโจเซ่ "ได้รับการคุ้มครองและเก็บไว้ที่บ้านโดยคุณยายผู้คุ้มกัน" เขายกตัวอย่างว่า "เมื่อสึเนโอะพาโจเซ่ไปที่ชายหาดแทนที่จะพาเธอกลับบ้านทันทีตามที่ได้รับคําแนะนํา คุณยายของเธอกลับบอกเขาว่าเธอจะ 'ตัดของเขาออก' ถ้าเขาทําผิดอีกครั้ง"
การตลาด

ภาพยนตร์เรื่องนี้ได้รับการฉายรอบปฐมทัศน์ในเทศกาลภาพยนตร์นานาชาติปูซาน ครั้งที่ 25 เมื่อวันที่ 30 ตุลาคม ค.ศ. 2020 ในฐานะภาพยนตร์ปิดเทศกาล ซึ่งต่อมาได้เข้าฉายในโรงภาพยนตร์ในประเทศญี่ปุ่นเมื่อวันที่ 25 ธันวาคม ค.ศ. 2020 หลังจากถูกเลื่อนฉายจากกลาง ค.ศ. 2020 เนื่องจากการระบาดทั่วของโควิด-19
บริษัทฟันนิเมชันได้ซื้อภาพยนตร์เรื่องนี้เข้าฉายในโรงภาพยนตร์ในทวีปอเมริกาเหนือเมื่อเดือนกรกฎาคม ค.ศ. 2021 (ประเทศแคนาดา และสหรัฐ) โดยมีทั้งการพากย์ต้นฉบับภาษาญี่ปุ่นและภาษาอังกฤษสำหรับการฉายรอบปฐมทัศน์ของเทศกาลภาพยนตร์นานาชาติโทรอนโต 2021 ส่วนบริษัทอนิเมะลิมิเต็ดเข้าถือสิทธิ์ภาพยนตร์เพื่อฉายในบริติชไอลส์ (สหราชอาณาจักรและไอร์แลนด์) ขณะที่บริษัทแมดแมนเอนเตอร์เทนเมนต์ได้เข้าถือสิทธิ์ภาพยนตร์สำหรับโอเชียเนีย และฉายในประเทศออสเตรเลียกับประเทศนิวซีแลนด์ในวันที่ 13 พฤษภาคม ค.ศ. 2021 และ 10 มิถุนายน ค.ศ. 2021 ตลอดจนภาพยนตร์เรื่องนี้ได้รับการฉายในการแข่งที่งานเทศกาลภาพยนตร์แอนิเมชันนานาชาติอานซีซึ่งจัดขึ้นระหว่างวันที่ 14 ถึงวันที่ 19 มิถุนายน ค.ศ. 2021
การตอบรับ

ในตัวรวบรวมบทวิจารณ์อย่างเว็บไซต์รอตเทนโทเมโทส์ บทวิจารณ์ของนักวิจารณ์ 13 คนเป็นแง่บวก 100 เปอร์เซ็นต์ โดยมีคะแนนเฉลี่ยที่ 7.6 คะแนนเต็ม 10
เมตตา รุ่งรัตน์

| เมตตา รุ่งรัตน์ |
| --- | --- |
เกิด: 15 ธันวาคม พ.ศ. 2485 (82 ปี) ดาราวดี ดวงดารา
คู่สมรส: พลตรี อำนวย กิจสุวรรณ  (เสียชีวิต)
อาชีพ: นักแสดง
ปีที่แสดง: พ.ศ. 2505 - ปัจจุบัน
พระสุรัสวดี: นักแสดงนำหญิงยอดเยี่ยม พ.ศ. 2505 - วัยรุ่นวัยคะนอง
โทรทัศน์ทองคำ: พ.ศ. 2550 - รางวัลเกียรติยศคนทีวี
ฐานข้อมูล
IMDb
ThaiFilmDb
เมตตา รุ่งรัตน์ มีชื่อจริง ดาราวดี ดวงดารา นักแสดงหญิงอาวุโส เป็นดารานักแสดงที่มีใบหน้าสวยหวานและคมเข้ม เจ้าของรางวัลตุ๊กตาทอง สาขานักแสดงนำหญิงยอดเยี่ยม จากเรื่อง วัยรุ่นวัยคะนอง ประจำปี พ.ศ. 2505และได้รับฉายา ไข่มุกดำแห่งเอเชีย
ประวัติ

เป็นบุตรสาวของ บุญส่ง ดวงดารา ศิลปินละครเวทีผู้มีชื่อเสียงในอดีต (เคยรับบทกำนันใน เป็ดน้อย พ.ศ. 2511) กับ ชอุ่ม ดวงดารา เริ่มฉายแววศิลปินตั้งแต่ยังเป็นนักเรียนฝึกนาฏศิลป์ไทย ที่โรงเรียนเฉลิมศาสตรศึกษา จนกระทั่ง จำนง รังสิกุล แห่งไทยทีวีช่อง 4 บางขุนพรหม ซึ่งมักสืบเสาะเยาวชนที่มีความสามารถตามโรงเรียนต่าง ๆ ที่มีวิชานาฏศิลป์เพื่อแสดงละครรำออกอากาศสดเดือนละครั้ง รุ่นเดียวกับ สุดา ชื่นบาน
ช่วงแรก ๆ ประชันบทกับ อรสา อิศรางกูร ณ อยุธยา และ ชนะ ศรีอุบล ใน จอมใจเวียงฟ้า (2505) เมื่อได้รับรางวัลตุ๊กตาทองดารานำหญิงจาก วัยรุ่นวัยคะนอง ในปีนั้น ได้แสดงนำคู่กับ สมบัติ เมทะนี เรื่อง น้ำตาลไม่หวาน (2507), สามมงกุฎ (2508) ก่อนเริ่มเปลี่ยนมารับบทหลากหลายมากขึ้น
บนจอเงิน ส่วนใหญ่มักได้รับบทเด็กสาวเปรี้ยวจอมแก่น เพื่อนหรือผู้ช่วยนางเอก นางอิจฉา ตั้งแต่ยุคทองของภาพยนตร์ไทย 16 มม.จนถึงยุคแรกของภาพยนตร์ไทย 35 มม.สโคป สี/เสียงในฟิล์ม มีผลงานการแสดงที่โดดเด่นเป็นพิเศษ เช่น
ผู้ชนะสิบทิศ (2509-2510) กำกับโดย ครูเนรมิต แสดงฝีมือรำดาบกับประลองฝีมือกับคู่ต่อสู้อย่างสวยงามมีชั้นเชิง และต้องแสดงอารมณ์หลายแบบตลอดสามภาค โดยเฉพาะบทเศร้าสะเทือนใจในตอนจบ
เรารักกันไม่ได้ (2513) กำกับโดย พระเจ้าวรวงศ์เธอ พระองค์เจ้าภาณุพันธุ์ยุคล ครั้งแรกและครั้งเดียวที่แสดงฉากรักกึ่งเปลือยส่วนบนในยุคที่ภาพยนตร์ไทยมักใช้นักแสดงแนวยั่วยวนรับบทโดยตรง
ร่วมแสดงในภาพยนตร์ทำเงินอีกหลายเรื่อง ได้แก่ เกาะสวาทหาดสวรรค์, เมืองแม่หม้าย, ลมเหนือ, เรือมนุษย์, จอมโจรมเหศวร, แก้วขนเหล็ก, สุภาพบุรุษเสือใบ, เขยตีนโต, แว่วเสียงซึง, จอมเมฆินทร์, แคนลำโขง ฯลฯ
พ.ศ. 2509 ใช้ชื่อ  Chitra Ratana แสดงภาพยนตร์ต่างประเทศสองเรื่อง ได้แก่ จอมมหากาฬทับทิมดำ (The Secret Of The Black Ruby) ร่วมสร้างโดยอิตาลี-เยอรมัน-ฝรั่งเศส-ไทย (ภาพยนตร์ไทยไตรมิตร) ถ่ายทำในเมืองไทย (ฉายที่เฉลิมเขตร์  พ.ศ. 2509) กับหนังอิตาลี-เยอรมัน เรื่อง Das Geheimnis der drei Dschunken ถ่ายทำที่ฮ่องกงและชื่อ  Metta Rungrat ในหนังของวอร์เนอร์ บราเธอร์ส เรื่อง ฮ๊อตโปเตโต้ (Hot Potato) ถ่ายทำที่เชียงใหม่ พ.ศ. 2519
นอกจากนี้ยังเคยกำกับภาพยนตร์ สาวใช้เจ้าเอ๊ย (2522) และละครโทรทัศน์ รวมทั้งมีผลงานแสดงอย่างต่อเนื่อง
ปัจจุบันยังรับงานในวงการแต่รับงานแสดงน้อยลงด้วยวัยและสุขภาพ ที่ป่วยด้วยโรคประจำตัวตามวัย
ผลงาน > มิวสิกวีดีโอ

เพลง "แสบ" ของ ดา เอ็นโดรฟิน
รางวัลเกียรติยศ

พ.ศ. 2505 รางวัลตุ๊กตาทองนักแสดงนำหญิงยอดเยี่ยม วัยรุ่นวัยคะนอง
พ.ศ. 2550 รางวัลโทรทัศน์ทองคำ "เกียรติยศคนทีวี"
แหล่งข้อมูลอื่น

| ด ค กรางวัลพระราชทานพระสุรัสวดี สาขานักแสดงนำหญิงยอดเยี่ยม |
| --- | --- |
2500–2525:  วิไลวรรณ วัฒนพานิช (2500)  อมรา อัศวนนท์ (2501)  รัตนาภรณ์ อินทรกำแหง (2502)  สมจิตต์ ทรัพย์สำรวย (2503)  เมตตา รุ่งรัตน์ (2505)  พิศมัย วิไลศักดิ์ (2506)  เพชรา เชาวราษฎร์ (2507)  เนาวรัตน์ วัชรา (2508)  ภัทราวดี ศรีไตรรัตน์ (2517)  บุปผารัตน์ ญาณประสิทธิกุล (2519)  มยุรฉัตร เหมือนประสิทธิเวช (2520)  จันทรา ชัยนาม (2522)  เนาวรัตน์ ยุกตะนันท์ (2524)  จารุณี สุขสวัสดิ์ (2525) 
2525–2550:  จารุณี สุขสวัสดิ์ (2526)  สินจัย หงษ์ไทย (2527)  สิริวิมล เจริญปุระ (2528)  นาถยา แดงบุหงา (2529)  พิม วัฒนพานิช (2530)  จินตหรา สุขพัฒน์ (2531)  ภัสสร บุญยเกียรติ (2532)  ภัสสร บุญยเกียรติ (2533)  จินตหรา สุขพัฒน์ (2534)  ธิดา ธีรรัตน์ (2535)  ธิดา ธีรรัตน์ (2536)  สินจัย หงษ์ไทย (2537)  สุทธิดา เกษมสันต์ ณ อยุธยา (2538)  ศิริลักษณ์ ผ่องโชค (2539)  กุลสตรี ศิริพงษ์ปรีดา (2540)  เมทินี กิ่งโพยม (2541)  ลลิตา ปัญโญภาส (2542)  ฌัชฌา รุจินานนท์ (2543)  คาร่า พลสิทธิ์ (2544)  สิริยากร พุกกะเวส (2545)  แอน ทองประสม (2547)  จินตหรา สุขพัฒน์ (2549) 
2551-2575:  เพ็ญพักตร์ ศิริกุล (2555)  ปรีชญา พงษ์ธนานิกร (2557)  ชุติมณฑน์ จึงเจริญสุขยิ่ง (2560)
มหาวิทยาลัยเกษตรศาสตร์ วิทยาเขตกำแพงแสน

| --- | --- |

ชื่อย่อ: มก.กพส. / KU KPS
คติพจน์: ศาสตร์แห่งแผ่นดิน (ทางการ)   ประชาชน คือ เจ้าของประเทศ เกษตรศาสตร์ คือ ภาษีของประชาชน (ไม่เป็นทางการ)
ประเภท: วิทยาเขตของมหาวิทยาลัยเกษตรศาสตร์
สถาปนา: 4 ธันวาคม พ.ศ. 2522
รองอธิการบดี: รศ.น.สพ.ดร.อนุชัย ภิญโญภูมิมินทร์ 
ที่ตั้ง: เลขที่ 1 หมู่ 6 ตำบลกำแพงแสน อำเภอกำแพงแสน จังหวัดนครปฐม 73140
เว็บไซต์: www.kps.ku.ac.th

มหาวิทยาลัยเกษตรศาสตร์ วิทยาเขตกำแพงแสน  เป็นวิทยาเขตแห่งหนึ่งที่มีการเรียนการสอนของมหาวิทยาลัยเกษตรศาสตร์ ที่มุ่งเน้นให้การศึกษา สร้างสรรค์และพัฒนาความรู้ ให้บริการทางวิชาการ รวมทั้งสืบสานและอนุรักษ์ศิลปวัฒนธรรมที่สอดคล้องกับนโยบายการศึกษา การพัฒนาเศรษฐกิจ และสังคมของประเทศ โดยเฉพาะการพัฒนาและเพิ่มประสิทธิภาพการผลิตทางด้านเกษตร
ประวัติ

มหาวิทยาลัยเกษตรศาสตร์ วิทยาเขตกำแพงแสน จัดตั้งเป็นวิทยาเขตลำดับที่ 2 ของมหาวิทยาลัยเกษตรศาสตร์ โดยการดำริของ หม่อมหลวงชูชาติ กำภู อธิการบดีในขณะนั้นได้พิจารณาเห็นว่าพื้นที่ของมหาวิทยาลัยเกษตรศาสตร์ที่บางเขนคับแคบ ไม่สามารถจะขยายงานด้านการศึกษาทางเกษตรให้กว้างขวางเพื่อรับกับภาวะการขยายตัวทางเศรษฐกิจและสังคมของชาติในอนาคตได้ มหาวิทยาลัยจึงจัดทำแผนและโครงการขยายกิจการต่าง ๆ ในด้านสาขาวิชา เกษตรศาสตร์ ไปดำเนินการ ณ สถานที่ที่เหมาะสมแห่งใหม่ ในท้องที่อำเภอกำแพงแสน จังหวัดนครปฐม เมื่อ พ.ศ. 2510 และรัฐบาลเห็นชอบในหลักการโครงการพัฒนามหาวิทยาลัย โดยใช้เงินกู้ธนาคารโลกส่วนหนึ่งและเงินงบประมาณของรัฐบาลสมทบอีกส่วนหนึ่ง โดยธนาคารโลกอนุมัติให้รัฐบาลกู้เงินจำนวน 320.3 ล้านบาท สมทบกับเงินงบประมาณจำนวน   269 ล้านบาท ดำเนินโครงการพัฒนามหาวิทยาลัยเกษตรศาสตร์ วิทยาเขตกำแพงแสน ตั้งแต่วันที่  22 สิงหาคม 2515 ถึงวันที่ 30 มิถุนายน 2521 และมหาวิทยาลัยเกษตรศาสตร์ วิทยาเขตกำแพงแสนเริ่มจัดการเรียนการสอนครั้งแรก เมื่อวันที่  12  พฤศจิกายน 2522
สัญลักษณ์ประจำมหาวิทยาลัย

ตราประจำมหาวิทยาลัย เป็นรูปวงกลม มีรูปพระพิรุณทรงนาคอยู่กึ่งกลาง ล้อมรอบด้วยกลีบบัวคว่ำและกลีบบัวหงายและมีข้อความว่า "มหาวิทยาลัยเกษตรศาสตร์ พ.ศ. ๒๔๘๖" ล้อมรอบเป็นชั้นนอกสุด
ต้นไม้ประจำมหาวิทยาลัย ได้แก่ "ต้นนนทรี" โดยพระบาทสมเด็จพระเจ้าอยู่หัวทรงปลูกต้นนนทรี จำนวน 9 ต้น ณ บริเวณหน้าหอประชุม มก. เมื่อวันที่ 29 พฤศจิกายน พ.ศ. 2506
สีประจำมหาวิทยาลัย คือ สีเขียวใบไม้
เพลงประจำมหาวิทยาลัย ได้แก่ เพลงพระราชนิพนธ์ เกษตรศาสตร์ ซึ่งพระบาทสมเด็จพระเจ้าอยู่หัวโปรดเกล้าฯ พระราชทานให้แก่มหาวิทยาลัยเกษตรศาสตร์ เมื่อ 17 ธันวาคม พ.ศ. 2509 โดยโปรดเกล้าฯ ให้ ศาสตราจารย์ ดร.ประเสริฐ ณ นคร แต่งคำร้องถวาย
ใน พ.ศ. 2486 รัฐบาลอันมี ฯพณฯจอมพล ป.พิบูลสงคราม ดำรงตำแหน่งนายกรัฐมนตรี ได้เล็งเห็นความสำคัญของการศึกษาทางการเกษตรอย่างยิ่ง จึงได้ปรับปรุงและรวมกิจการของวิทยาลัยฯ ที่บางเขนกับโรงเรียนวนศาสตร์ มาเป็นมหาวิทยาลัยเกษตรศาสตร์และประกาศใช้พระราชบัญญัติมหาวิทยาลัยเกษตรศาสตร์ พ.ศ. 2486 เมื่อวันที่ 2 ก.พ. 2486 ในราชกิจจานุเบกษา เล่ม 60 ตอนที่ 7 (ดังนั้นมหาวิทยาลัยเกษตรศาสตร์ จึงถือเอาวันที่ 2 กุมภาพันธ์ เป็นวันสถาปนา) ได้ปรับ
ปรุงขยายงานการศึกษาออกเป็น 4 คณะ คือ คณะเกษตรศาสตร์ คณะสหกรณ์ คณะวนศาสตร์ และคณะประมง โดยจัดการศึกษาเป็นหลักสูตร 5 ปี สำหรับปริญญาตรี และ 3 ปี สำหรับระดับอนุปริญญา การปรับปรุงกิจการครั้งนี้ พลเรือโทสินธุ์ กมลนาวิน ในฐานะรัฐมนตรีว่าการกระทรวงเกษตราธิการจึงได้ดำรงตำแหน่งอธิการบดีคนแรกของมหาวิทยาลัยเกษตรศาสตร์
สถานที่ตั้ง

มหาวิทยาลัยเกษตรศาสตร์ วิทยาเขตกำแพงแสน ตั้งอยู่ เลขที่ 1 หมู่ 6 บ้านทุ่งสมบัติ ตำบลกำแพงแสน อำเภอกำแพงแสน จังหวัดนครปฐม รหัสไปรษณีย์ 73140  โดยมีพื้นที่ของวิทยาเขตครอบคลุม ตำบลกำแพงแสน ตำบลทุ่งบัว และตำบลรางพิกุล จำนวน 7,951 ไร่ 3 งาน  ในอดีตพื้นที่ตำบลที่วิทยาเขตกำแพงแสนตั้งอยู่คือตำบลทุ่งกระพังโหม ซึ่งภายหลังได้มีการแบ่งแยกตำบล  วิทยาเขตกำแพงแสนจึงได้อยู่ในเขตการปกครองส่วนท้องถิ่นของ องค์การบริหารส่วนตำบลกำแพงแสน จังหวัดนครปฐมและพื้นที่บางส่วนอยู่ในองค์การบริหารส่วนตำบลทุ่งบัว และองค์การบริหารส่วนตำบลรางพิกุล จังหวัดนครปฐม
คณะที่เปิดทำการสอน

คณะเกษตร กำแพงแสน
คณะวิศวกรรมศาสตร์ กำแพงแสน
คณะวิทยาศาสตร์การกีฬา
คณะศึกษาศาสตร์และพัฒนศาสตร์
คณะศิลปศาสตร์และวิทยาศาสตร์
คณะสัตวแพทยศาสตร์ (เปิดทำการสอนใน ชั้นปี 4-6)
คณะประมง (ขยายการศึกษา)
คณะสิ่งแวดล้อม (ขยายการศึกษา)
คณะอุตสาหกรรมบริการ คณะใหม่ที่ได้รับการจัดตั้งล่าสุดของวิทยาเขตกำแพงแสน
การบริหารงาน > คณะผู้บริหาร วิทยาเขตกำแพงแสน

| รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน > ลำดับ | รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน > รายนาม | รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน > ตำแหน่งทางวิชาการ | รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน > ชื่อตำแหน่งบริหาร | รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน > ต้นสังกัด | รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน >  | รายนามผู้บริหาร มหาวิทยาลัยเกษตรศาสตร์ วิทยาเขตกำแพงแสน >  |
| --- | --- | --- | --- | --- | --- | --- |
| 1 | น.สพ.ดร.อนุชัย ภิญโญภูมิมินทร์ | รองศาสตราจารย์ | รองอธิการบดี วิทยาเขตกำแพงแสน | คณะสัตวแพทยศาสตร์ |  |  |
| 2 | ว่าที่ร้อยตรี ดร.ศิริชัย ศรีพรหม | ผู้ช่วยศาสตราจารย์ | ผู้ช่วยอธิการบดีฝ่ายบริหาร วิทยาเขตกำแพงแสน | คณะศึกษาศาสตร์และพัฒนศาสตร์ |  |  |
| 3 | ดร.ศุภชัย เหมือนโพธิ์ | อาจารย์ | ผู้ช่วยอธิการบดีฝ่ายวางแผนยุทธศาสตร์องค์กร วิทยาเขตกำแพงแสน | คณะศิลปศาสตร์และวิทยาศาสตร์ |  |  |
| 4 | ดร.สุกัญญา รัตนทับทิมทอง | ผู้ช่วยศาสตราจารย์ | ผู้ช่วยอธิการบดีฝ่ายวิจัย บริการวิชาการ และนวัตกรรม วิทยาเขตกำแพงแสน | คณะเกษตร กำแพงแสน |  |  |
| 5 | ดร.นรุณ วรามิตร | ผู้ช่วยศาสตราจารย์ | ผู้ช่วยอธิการบดีฝ่ายการศึกษา และวิเทศสัมพันธ์ วิทยาเขตกำแพงแสน | คณะเกษตร กำแพงแสน |  |  |
| 6 | ดร.นันทวัฒน์ ขมหวาน | ผู้ช่วยศาสตราจารย์ | ผู้ช่วยอธิการบดีฝ่ายกายภาพและสิ่งแวดล้อม วิทยาเขตกำแพงแสน | คณะวิศวกรรมศาสตร์ กำแพงแสน |  |  |
| 7 | ดร.ต่อศักดิ์  แก้วจรัสวิไล | รองศาสตราจารย์ | ผู้ช่วยอธิการบดีฝ่ายกิจการนิสิต กีฬา และทำนุบำรุงศิลปวัฒนธรรม วิทยาเขตกำแพงแสน | คณะศึกษาศาสตร์และพัฒนศาสตร์ |  |  |
| 8 | ดร.อมรฤทธิ์ พุทธิพิพัฒน์ขจร | ผู้ช่วยศาสตราจารย์ | ผู้ช่วยอธิการบดีฝ่ายสารสนเทศ วิทยาเขตกำแพงแสน | คณะวิศวกรรมศาสตร์ กำแพงแสน |  |  |
| 9 | ดร.กิตติพจน์ เพิ่มพูล | อาจารย์ | ผู้ช่วยอธิการบดีฝ่ายกิจการพิเศษ วิทยาเขตกำแพงแสน | คณะศิลปศาสตร์และวิทยาศาสตร์ |  |  |
การบริหารงาน > รายนามรองอธิการบดี วิทยาเขตกำแพงแสน

มหาวิทยาลัยเกษตรศาสตร์ วิทยาเขตกำแพงแสน มีรองอธิการบดีมาแล้ว 17 คน ดังรายนามต่อไปนี้
| รายนามรองอธิการบดี มหาวิทยาลัยเกษตรศาสตร์ วิทยาเขตกำแพงแสน> ลำดับ | รายนามรองอธิการบดี มหาวิทยาลัยเกษตรศาสตร์ วิทยาเขตกำแพงแสน> รายนาม | รายนามรองอธิการบดี มหาวิทยาลัยเกษตรศาสตร์ วิทยาเขตกำแพงแสน> วาระการดำรงตำแหน่ง | รายนามรองอธิการบดี มหาวิทยาลัยเกษตรศาสตร์ วิทยาเขตกำแพงแสน> อ้างอิง |
| --- | --- | --- | --- |
| 1 | ศาสตราจารย์ ดร.วัฒนา เสถียรสวัสดิ์ | 20 มกราคม 2519 – 31 มกราคม 2523 |  |
| 2 | ผู้ช่วยศาสตราจารย์ ดร.อรุณ จันทนโอ | 1 กันยายน 2523 – 5 มกราม 2524 |  |
| 3 | รองศาสตราจารย์ ดร.สำอาง ศรีนิลทา | 6 มกราคม 2524 – 7 กรกฎาคม 2525 |  |
| 4 | ผู้ช่วยศาสตราจารย์ ดร.สุทัศน์ ศรีวัฒนพงศ์ | 8 กรกฎาคม 2525 – 18 มิถุนายน 2527 |  |
| 5 | ผู้ช่วยศาสตราจารย์ ดร.ไพบูลย์ ไพรีพ่ายฤทธิ์ | 19 มิถุนายน 2527 – 31 กรกฎาคม 2529 |  |
| 6 | ศาสตราจารย์ ดร.สุจินต์ จินายน | 1 สิงหาคม 2529 – 7 มิถุนายน 2533 |  |
| 7 | รองศาสตราจารย์ ดร. ยงยุทธ โอสถสภา | 18 มิถุนายน 2533 – 7 มิถุนายน 2535 |  |
| 8 | ผู้ช่วยศาสตราจารย์ พุม ขำเกลี้ยง | 8 มิถุนายน 2535 – 30 มิถุนายน 2537 |  |
| 9 | รองศาสตราจารย์ พันธ์ ช. พหลโยธิน | 21 มิถุนายน 2537 – 7 มิถุนายน 2539 |  |
| 10 | รองศาสตราจารย์ ดร.วิชัย ก่อประดิษฐ์สกุล | 8 มิถุนายน 2539 – 7 มิถุนายน 2545 |  |
| 11 | รองศาสตราจารย์ ดร.ธงชัย มาลา | 8 มิถุนายน 2545 – 1 มีนาคม 2550 |  |
| 12 | ผู้ช่วยศาสตราจารย์ ดร.ชวลิต ฮงประยูร | 2 มีนาคม 2550 – 16 กุมภาพันธ์ 2554 |  |
| 13 | รองศาสตราจารย์ ดร.สมบัติ ชิณะวงศ์ | 16 กุมภาพันธ์ 2554 – 15 กุมภาพันธ์ 2558 |  |
| 14 | รองศาสตราจารย์ ดร.พูนพิภพ เกษมทรัพย์ | (รักษาราชการ) 16 กุมภาพันธ์ 2558 – 15 สิงหาคม 2558 |  เก็บถาวร 2019-04-07 ที่ เวย์แบ็กแมชชีน |
| 15 | รองศาสตราจารย์ ดร.บรรจบ ภิรมย์คำ | (รักษาการ) 16 สิงหาคม 2558 – 15 กุมภาพันธ์ 2559 |  เก็บถาวร 2019-04-07 ที่ เวย์แบ็กแมชชีน |
| 16 | รองศาสตราจารย์ ดร.ตฤณ แสงสุวรรณ | (รักษาการ) 16 กุมภาพันธ์ 2559 – 25 มิถุนายน 2561 26 มิถุนายน 2561 - 1 กุมภาพันธ์ 2562 |  เก็บถาวร 2019-04-07 ที่ เวย์แบ็กแมชชีน |
| 17 | รองศาสตราจารย์ น.สพ.ดร.อนุชัย ภิญโญภูมิมินทร์ | 26 กุมภาพันธ์ 2562 - ปัจจุบัน |  |
ต้นไม้ทรงปลูก > ต้นนนทรี

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จทรงปลูกต้นนนทรี เมื่อวันที่ 20 ธันวาคม พ.ศ. 2523 บริเวณด้านหน้าศูนย์ปฏิบัติการวิจัยและเรือนปลูกพืชทดลอง มหาวิทยาลัยเกษตรศาสตร์ วิทยาเขตกำแพงแสน
ต้นไม้ทรงปลูก > ต้นกัลปพฤกษ์

สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จทรงเปิดศูนย์ส่งเสริมและฝึกอบรมการเกษตรแห่งชาติ และทรงปลูกต้นกัลปพฤกษ์ เมื่อวันที่ 16 ธันวาคม พ.ศ. 2524 เพื่อเป็นการรำลึกถึงพระกรุณาธิคุณ จึงกำหนดให้วันที่ 16 ธันวาคม เป็นวันสถาปนาศูนย์ส่งเสริมอบรมการเกษตรแห่งชาติ มี ศ.ดร.ไพฑูรย์ อิงคสุวรรณ อธิการบดี และ รศ.พร สุวรรณวาจกกสิกิจ ผู้อำนวยการสำนักส่งเสริมและฝึกอบรม และ ผศ.พุม ขำเกลี้ยง หัวหน้าศูนย์ส่งเสริมและฝึกอบรมการเกษตรแห่งชาติ พร้อมบุคลากรเฝ้ารับเสด็จ
ราชวงศ์จักรีกับกำแพงแสน > สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

20 ธันวาคม พ.ศ. 2523 เสด็จพระราชดำเนินทรงเปิดศูนย์ปฏิบัติการวิจัยและเรือนปลูกพืชทดลอง มหาวิทยาลัยเกษตรศาสตร์ วิทยาเขตกำแพงแสน
16 ธันวาคม พ.ศ. 2537 เสด็จพระราชดำเนินเป็นองค์ประธานเปิดงานโคเนื้อแห่งชาติ ณ ศูนย์ส่งเสริมและฝึกอบรมการเกษตรแห่งชาติ มหาวิทยาลัยเกษตรศาสตร์ วิทยาเขตกำแพงแสน
10 ธันวาคม พ.ศ. 2540 เสด็จพระราชดำเนินเป็นองค์ประธานเปิดงานเกษตรแห่งชาติ ประจำปี พ.ศ. 2540 และ เสด็จพระราชดำเนินทรงเปิดโครงการปลูกป่าเฉลิมพระเกียรติ สวนแสนปาล์ม ณ มหาวิทยาลัยเกษตรศาสตร์ วิทยาเขตกำแพงแสน
8 สิงหาคม พ.ศ. 2544 เสด็จพระราชดำเนินนำคณาจารย์และนักเรียนโรงเรียนนายร้อยพระจุลจอมเกล้า ชั้นปีที่ 5 วิชาประวัติศาสตร์ร่วมสมัย ทัศนศึกษาที่มหาวิทยาลัยเกษตรศาสตร์ วิทยาเขตกำแพงแสน และทรงปลูกต้นมะพร้าวทะเลแฝด ณ ศูนย์ส่งเสริมและฝึกอบรมการเกษตรแห่งชาติ มหาวิทยาลัยเกษตรศาสตร์ วิทยาเขตกำแพงแสน
ราชวงศ์จักรีกับกำแพงแสน > สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี

16 ธันวาคม พ.ศ. 2524 เสด็จทรงเป็นประธานเปิดป้ายศูนย์ส่งเสริมและฝึกอบรมการเกษตรแห่งชาติ และศูนย์เครื่องจักรกลการเกษตรแห่งชาติ ณ มหาวิทยาลัยเกษตรศาสตร์ วิทยาเขตกำแพงแสน
ราชวงศ์จักรีกับกำแพงแสน > พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ

11 ธันวาคม พ.ศ. 2543 เสด็จเป็นองค์ประธานการแข่งขันกีฬาขี่ม้ารายการ KASETSART EQUESTRIAN OPEN 2000 ระหว่างวันที่ 11 - 12 พฤศจิกายน พ.ศ. 2543 ณ สนามกีฬากลาง มหาวิทยาลัยเกษตรศาสตร์ วิทยาเขตกำแพงแสน ในการนี้ พระเจ้าหลานเธอ พระองค์เจ้าพัชรกิติยาภา ทรงร่วมการแข่งขันฯด้วย
4 ธันวาคม พ.ศ. 2559 เสด็จทรงเปิดงาน เกษตรกำแพงแสน ประจำปี 2559 ภายใต้คำขวัญ “ตามรอยยุคลบาท เกษตรศาสตร์ กำแพงแสน” โดยมี รองศาสตราจารย์ ดร.วิโรจ อิ่มพิทักษ์ นายกสภามหาวิทยาลัยเกษตรศาสตร์ ดร.จงรัก วัชรินทร์รัตน์ รักษาการแทนอธิการบดี รองศาสตราจารย์ ดร.ตฤณ แสงสุวรรณ รักษาการแทนรองอธิการบดีวิทยาเขตกำแพงแสน พร้อมด้วยหัวหน้าส่วนราชการ ทหาร ตำรวจ เฝ้ารับเสด็จ ณ มหาวิทยาลัยเกษตรศาสตร์ วิทยาเขตกำแพงแสน
3 ธันวาคม พ.ศ. 2560 เวลา 16.25 น. เสด็จไปยังมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ทรงเปิดงานเกษตรกำแพงแสน ประจำปี 2560 ซึ่งมหาวิทยาลัยเกษตรศาสตร์ วิทยาเขตกำแพงแสน จัดขึ้นระหว่างวันที่ 2 ถึง 11 ธันวาคม 2560 ภายใต้คำขวัญ "ตามรอยพระยุคลบาท เกษตรศาสตร์กำแพงแสน" เพื่อน้อมสำนึกในพระมหากรุณาธิคุณ และร่วมสืบสานพระราชปณิธานพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ได้พระราชทานปรัชญาของเศรษฐกิจพอเพียง ให้พสกนิกรน้อมนำมาใช้เป็นหลักการดำเนินชีวิตอย่างแพร่หลาย อีกทั้งเพื่อฉลองครบ 38 ปีการก่อตั้งมหาวิทยาลัยเกษตรศาสตร์ วิทยาเขตกำแพงแสน รวมทั้งเพื่อเผยแพร่และจัดแสดงความก้าวหน้าด้านการเกษตรอย่างครบวงจรไปสู่เกษตรกรและผู้เกี่ยวข้อง
2 ธันวาคม พ.ศ. 2561 เวลา 15.00 น. เสด็จพระราชดำเนินทรงเปิดงาน เกษตรกำแพงแสน ประจำปี 2561 จัดขึ้น ระหว่างวันที่ 1- 10 ธันวาคม พ.ศ. 2561 โดยมีผู้ว่าราชการจังหวัดนครปฐม อธิบดีผู้พิพากษาภาค 7 ผู้บัญชาการมณฑลทหารบกที่ 11 ผู้บัญชาการตำรวจภูธรภาค 7 รองอธิการบดีวิทยาเขตกำแพงแสน มหาวิทยาลัยเกษตรศาสตร์ วิทยาเขตกำแพงแสน และคณะกรรมการจัดงานฯ เฝ้ารับเสด็จฯ
ราชวงศ์จักรีกับกำแพงแสน > พระเจ้าวรวงศ์เธอ พระองค์เจ้าอทิตยาทรกิติคุณ

1 ธันวาคม พ.ศ. 2562 เสด็จมาทรงเปิดงาน เกษตรกำแพงแสน ครั้งที่ 23 ประจำปี 2562 ณ มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ภายใต้คำขวัญ "เกษตรศาสตร์กำแพงแสน ตามรอยพ่อ สานต่อศาสตร์แห่งแผ่นดิน" จัดขึ้นระหว่างวันที่ 1-10 ธันวาคม 2562 ณ มหาวิทยาลัยเกษตรศาสตร์ วิทยาเขตกำแพงแสน ในการนี้ ผู้บริหาร คณาจารย์และเจ้าหน้าที่ของคณะวิศวกรรมศาสตร์ กำแพงแสน เฝ้ารับเสด็จด้วย
สนามกีฬา

| --- | --- |
ที่ตั้ง: จังหวัดนครปฐม
พื้นผิว: หญ้า
การใช้งาน
กีฬามหาวิทยาลัยแห่งประเทศไทย ครั้งที่ 26 กีฬามหาวิทยาลัยแห่งประเทศไทย ครั้งที่ 42  กีฬามหาวิทยาลัยแห่งประเทศไทย ครั้งที่ 49   สโมสรฟุตบอลทัพหลวง ยูไนเต็ด
สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน เป็นสนามฟุตบอลภายในบริเวณมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ส่วนใหญ่จะใช้สำหรับการแข่งขันฟุตบอล และ  เป็นสนามเหย้าของ ทัพหลวง ยูไนเต็ด สนามกีฬานี้มีความจุ 4,000 ที่นั่ง
การจัดการแข่งขันกีฬา > กีฬามหาวิทยาลัยแห่งประเทศไทย

มหาวิทยาลัยเกษตรศาสตร์ วิทยาเขตกำแพงแสน เคยเป็นเจ้าภาพจัดการแข่งขันรวม 3 ครั้ง โดยจะใช้พื้นที่ของวิทยาเขตกำแพงแสนเป็นสถานที่จัดการแข่งขันหลัก โดยมีรายละเอียดตามบทความแต่ละครั้ง ดังนี้
| เจ้าภาพการจัดการแข่งขันกีฬามหาวิทยาลัยแห่งประเทศไทย> ลำดับ | เจ้าภาพการจัดการแข่งขันกีฬามหาวิทยาลัยแห่งประเทศไทย> เจ้าภาพการจัดการแข่งขัน | เจ้าภาพการจัดการแข่งขันกีฬามหาวิทยาลัยแห่งประเทศไทย> ช่วงเวลา | เจ้าภาพการจัดการแข่งขันกีฬามหาวิทยาลัยแห่งประเทศไทย> สถานที่จัดการแข่งขัน |
| --- | --- | --- | --- |
| 1 | กีฬามหาวิทยาลัยแห่งประเทศไทย ครั้งที่ 26 | 29 มกราคม - 5 กุมภาพันธ์ พ.ศ. 2542 | ณ มหาวิทยาลัยเกษตรศาสตร์ วิทยาเขตกำแพงแสน |
| 2 | กีฬามหาวิทยาลัยแห่งประเทศไทย ครั้งที่ 42 | 15 - 24 มกราคม พ.ศ. 2558 | ณ มหาวิทยาลัยเกษตรศาสตร์ วิทยาเขตกำแพงแสน |
| 3 | กีฬามหาวิทยาลัยแห่งประเทศไทย ครั้งที่ 49 | 27 มกราคม - 5 กุมภาพันธ์ พ.ศ. 2567 | ณ มหาวิทยาลัยเกษตรศาสตร์ วิทยาเขตกำแพงแสน |
สตาร์อัลไลแอนซ์

| --- | --- |

ก่อตั้ง: 14 พฤษภาคม ค.ศ. 2540 (27 ปี)
สายการบินสมาชิก: 25
สมาชิกนอกเครือข่าย: 40
ท่าอากาศยานปลายทาง: 1,294
ประเทศปลายทาง: 195
ปริมาณผู้โดยสาร (ล้าน): 762
ปริมาณขนส่งผู้โดยสาร (พันล้าน): 1,739
ขนาดฝูงบิน: 5,033
สำนักงานใหญ่: ฟรังค์ฟวร์ทอัมไมน์ ประเทศเยอรมนี
ผู้บริหาร: ธีโอ พานาจิโอทูเลียส (ซีอีโอ) สกอตต์ เคอร์บี (ประธาน)
คำขวัญ: วิธีที่โลกเชื่อมต่อกัน (The Way the Earth Connects)
เว็บไซต์: staralliance.com
สตาร์อัลไลแอนซ์ (อังกฤษ: Star Alliance) เป็นเครือข่ายพันธมิตรสายการบินรายแรกและขนาดใหญ่ที่สุดในโลก ก่อตั้งเมื่อ14 พฤษภาคม ค.ศ. 2540 โดยมีสายการบินก่อตั้ง 5 สายการบินคือ แอร์แคนาดา, ลุฟท์ฮันซ่า, ยูไนเต็ดแอร์ไลน์, สแกนดิเนเวียนแอร์ไลน์ซิสเต็ม และการบินไทย ปัจจุบันมีสายการบินเข้าร่วมจำนวน 25 สายการบิน มีสำนักงานใหญ่ตั้งอยู่ที่ฟรังค์ฟวร์ทอัมไมน์ ประเทศเยอรมนี
ปัจจุบันเครือข่ายมีการให้บริการเที่ยวบินวันละ 21,555 เที่ยวต่อวัน ในท่าอากาศยาน 1,329 แห่ง ใน 195 ประเทศ มีอากาศยานรวมกันกว่า 4,570 ลำ มีปริมาณผู้โดยสารกว่า 678.5 ล้านคน ทั่วโลก
ประวัติ > ค.ศ. 1997-1999: การก่อตั้ง

ในวันที่ 14 พฤษภาคม ค.ศ.1997 ได้มีข้อตกลงระหว่างห้าสายการบิน ซึ่งคือ การบินไทย ยูไนเต็ดแอร์ไลน์ ลุฟท์ฮันซ่า สแกนดิเนเวียนแอร์ไลน์ซิสเต็ม และแอร์แคนาดา เพื่อก่อตั้งเครือข่ายพันธมิตรสายการบินในชื่อ สตาร์อัลไลแอนซ์ โดยได้เลือกบริษัทยังแอนด์รูบิแคมสัญชาติอเมริกันในการโฆษณาและการประชาสัมพันธ์ด้านต้นทุน 25 ล้านเหรียญสหรัฐ (18 ล้านยูโร) สตาร์อัลไลแอนซ์เลือกใช้สัญลักษณ์เป็นดาวห้าแฉก แสดงถึงห้าสายการบินผู้ก่อตั้ง พันธมิตร และใช้สโลแกน "เครือข่ายสายการบินเพื่อโลก" โดยมีเป้าหมายที่จะพาผู้โดยสารไปยังเมืองสำคัญทุกแห่งบนโลก
ในวันที่ 22 ตุลาคม ค.ศ. 1997 อดีตสายการบินสัญชาติบราซิลอย่างวาริกเข้าร่วมสตาร์อัลไลแอนซ์ ซึ่งเป็นสมาชิกที่เข้าร่วมหลังก่อตั้งเป็นรายแรก และเป็นสมาชิกรายแรกในอเมริกาใต้ ต่อมาอันเซตต์ออสเตรเลียและแอร์นิวซีแลนด์เข้าร่วมสตาร์อัลไลแอนซ์ เป็นการขยายเครือข่ายสู่ออสเตรเลียและแปซิฟิก โดยหลังจากสองสายการบินนี้เข้าร่วม สตาร์อัลไลแอนซ์ทีเที่ยวบินสู่จุดหมายปลายทางต่างๆ กว่า 720 จุดหมายใน 110 ประเทศด้วยฝูงบินกว่า 1,650 ลำ ในวันที่ 15 ตุลาคม ค.ศ. 1999 ออล นิปปอน แอร์เวย์สัญชาติญี่ปุ่นได้เข้าร่วมเครือข่าย นับเป็นสายการบินจากเอเชียแห่งที่สองที่เข้าร่วม